
H O T Ă R Â R E A Nr.66
 Din 25 mai 2021
Privind desemnarea reprezentanților Consiliului local al comunei Bratca în Comisia de evaluare și selecționare a proiectelor de finanțare nerambursabilă alocate de la bugetul local al comunei Bratca pentru activități nonprofit de interes local.

 
Având în vedere:

- Referatul de aprobare inițiat de primarul comunei Bratca, înregistrat sub nr.743/17.05.2021 prin care se propune desemnarea reprezentanților Consiliului local al comunei Bratca în Comisia de evaluare și selecționare a proiectelor de finanțare nerambursabilă alocate de la bugetul local al comunei Bratca pentru activități nonprofit de interes local.

- Raportul de specialitate nr.744/17.05.2021 cu privire la desemnarea reprezentanților Consiliului local al comunei Bratca în Comisia de evaluare și selecționare a proiectelor de finanțare nerambursabilă alocate de la bugetul local al comunei Bratca pentru activități nonprofit de interes local, cu modificările şi completările ulterioare.

- Regulamentul privind regimul finanţărilor nerambursabile alocate de la bugetul local al comunei Bratca pentru activităţi nonprofit de interes local, aprobat prin HCL nr.133/26.10.2015.
- avizele comisiilor de specialitate din cadrul Consiliului local al comunei Bratca.
Ținând seama de prevederile:
- art.5) din Legea nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare.
- art.31, art.32 ale Cap. IV – Organizarea şi funcţionarea comisiei de evaluare şi selecţionare din Regulamentul privind regimul finanţărilor nerambursabile alocate de la bugetul local al comunei Bratca pentru activităţi nonprofit de interes local, aprobat prin HCL nr.133/26.10.2015.
    
- art.129 alin.2) lit.d), alin.7) lit.d,e,f), alin.14) din O.U.G nr.57/2019 privind Codul administrativ, cu modificările și completările ulterioare.

In baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.
Cu 11 voturi pentru, 0 abțineri și 0 voturi împotrivă.
CONSILIUL LOCAL AL  COMUNEI BRATCA H O T Ă R Ă Ş T E :

Art.1 - Se desemnează din partea Consiliului local al comunei Bratca reprezentanții în Comisia de evaluare și selecționare a proiectelor de finanțare nerambursabilă alocate de la bugetul local al comunei Bratca pentru activități nonprofit de interes local, următorii consilieri locali:

· Membru titular: Micula Ionel;
· Membru titular: Suciu Alexandru;
· Membru supleant: Bot Daniela – Corina;
· Membru supleant: Neama Marin – Aurel;
Art.2 - Componența comisiei menționată la art.1 din prezenta hotărâre se va completa cu reprezentanții desemnați de primarul comunei Bratca prin dispoziție.
Art.3 - Atribuțiile comisiei sunt cele stabilite prin Regulamentul privind regimul finanţărilor nerambursabile alocate de la bugetul local al comunei Bratca pentru activităţi nonprofit de interes local.

Art.4. – Pe data adoptării prezentei hotărâri se revocă HCL nr.134/26.10.2015, cu modificările şi completările ulterioare.
Art.5 - Cu ducerea la îndeplinire a prevederilor prezentei hotărâri se împuternicește Primarul Comunei Bratca și Biroul financiar contabil și administrativ din cadrul Primăriei comunei Bratca.
Art.6 - Prezenta hotărâre se comunică cu: Instituția Prefectului Județului Bihor, Primarul Comunei Bratca, Biroul financiar contabil și administrativ, cei vizați, dosarul ședinței.
                  PREŞEDINTE DE ŞEDINŢĂ        

